stanford-oval/wikipedia huggingface dataset:
סאות' ביקון (אנטארקטיקה)
הערות שוליים

1 2 3 4 5 6  מידע גאוגרפי והיסטורי
1 2  מידע גאוגרפי והיסטורי על רמת ביקון
ניקולה קאטיץ'

ניקולה קאטיץ' (בקרואטית: Nikola Katić; נולד ב-10 באוקטובר 1996 בליובושקי שבבוסניה והרצגובינה) הוא כדורגלן קרואטי המשחק בעמדת הבלם בקבוצת פ.צ. ציריך ובנבחרת קרואטיה.
קריירת מועדונים

קאטיץ' החל את הקריירה המקצוענית שלו בנרטבנאץ אופוזן, ובהמשך עבר לסלאבן בלופו מליגת העל הקרואטית, במדיה ערך 64 הופעות ליגה והבקיע שער אחד.
ב-12 ביוני 2018 חתם קאטיץ' על חוזה לארבע עונות בגלאזגו ריינג'רס מליגת העל הסקוטית.
בעונת 2021/2022 הושאל קאטיץ' להיידוק ספליט מליגת העל הקרואטית. הוא ערך 21 הופעות ליגה במהלך תקופת ההשאלה.
קריירה בינלאומית

ב-27 במאי 2017 ערך קאטיץ' את הופעת הבכורה שלו בנבחרת קרואטיה, בניצחון 2-1 על נבחרת מקסיקו במשחק ידידות.
תארים

הגביע הקרואטי (1): 2021/2022
ליגת העל הסקוטית (1): 2021/2022
הערות שוליים

↑  Nikola Katic: Rangers sign Croatian defender on four-year deal באתר BBC, ‏ 12 ביוני 2018 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולה קאטיץ'".
נמל החלל קייפ קנוורל

| --- | --- |


 נתוני השדה
 סוג השדה:  בסיס חיל אוויר אמריקאי
 תקופת הפעילות:  1940–הווה (כ־84 שנים)
 מפעיל:  פיקוד החלל של חיל האוויר של ארצות הברית
 בעלים:  מחלקת ההגנה של ארצות הברית
 עיר סמוכה:  קוקו ביץ', פלורידה
 משרת את:  45th Space Wing
 בסיס לחברות:  בסיס חיל האוויר פטריק
 קואורדינטות:  28°29′20″N 80°34′40″W﻿ / ﻿28.48889°N 80.57778°W﻿ / 28.48889; -80.57778
 http://www.patrick.af.mil
 מסלולי טיסה
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי נמל החלל קייפ קנוורל(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי נמל החלל קייפ קנוורל
נמל החלל קייפ קנוורל (באנגלית: CCAFS – Cape Canaveral Air Force Station) הוא נמל חלל השייך למפקדת החלל של חיל האוויר האמריקאי. הנמל ממוקם בכף קנוורל שבמדינת פלורידה, ארצות הברית. CCAFS הוא בסיס השיגור העיקרי של ארצות הברית בחוף המזרחי שלה, עם ארבעה כני שיגור פעילים. הנמל נמצא מדרום-מזרח למרכז החלל קנדי של נאס"א, הנמצא באי הסמוך מריט איילנד. שני הבסיסים מחוברים ביניהם על ידי גשרים. בנמל יש גם מסלול נחיתה באורך 3 ק"מ, המשמש לנחיתת מטוסי תובלה הנושאים בתוכם בדרך כלל חלקי לוויינים וטילים.
רבות ממשימות תוכנית החלל האמריקאית שוגרו מנמל החלל קייפ קנוורל, בהן הלוויין הראשון של ארצות הברית, האסטרונאוט הראשון של ארצות הברית ועוד משימות רבות.
כיום משמש נמל החלל את חיל האוויר האמריקאי לשיגור לווייני ריגול, ואת נאס"א לשיגור לווייני מחקר.
היסטוריה

האזור היה בשימוש על ידי ממשלת ארצות הברית כבר מ-1949, כאשר הנשיא הארי טרומן ייסד את JLRPG‏ (Joint Long Range Proving Grounds) בכף קנוורל, לניסויי טילים. מיקום זה היה אידיאלי מפני ששיגור הטילים מתבצע ונוחת באוקיינוס האטלנטי, ובנוסף האזור קרוב לקו המשווה כמעט יותר מכל מקום אחר בשטחה היבשתי של ארצות הברית. הקרבה לקו המשווה מאפשרת את האצת הטיל בזכות סיבוב כדור הארץ סביב עצמו.
בשנת 1951 ייסד חיל האוויר האמריקאי את המרכז לניסויי טילים (Air Force Missile Test Center) על יד תחנת צי האוויר בנהר הבננה (Banana River Naval Air Station).
בעקבות פרויקט ספוטניק, הלוויין הסובייטי הראשון בחלל, שיצא לדרך ב-4 באוקטובר 1957, שיגרה ארצות הברית את הלוויין הראשון שלה, וונגארד TV3 אבל הטיל התפוצץ במהלך השיגור.
ב-29 ביולי 1958 הוקמה סוכנות החלל האמריקאית, נאס"א, והאזור הפך לאתר השיגור שלה. טילים רבים נוסו ושוגרו מהכף ביניהם: רדסטון, יופיטר, פרשינג, פולאריס, ת'ור, אטלס, טיטן, מיניטמן ודלתא. המשימות המאוישות הראשונות של ארצות הברית מרקורי וג'מיני שוגרו מהכף.
כני השיגור בנמל החלל קנדי הוקמו כדי לשגר את טילי הסטורן 5 שלקחו את חלליות האפולו לירח, ולאחר מכן הוסבו הכנים כדי להתאים לשיגורן של מעבורות החלל.
בשנת 1966 באתר נפתח מוזיאון החלל והטילים של חיל האוויר האמריקאי.
כני שיגור פעילים

באתר קיימים כני שיגור רבים חלקם כבר לא בשימוש. להלן כני שיגור פעילים:
LC-39A – שיגור פאלקון 9, סטארשיפ
LC-39B – שיגור Space Launch System
LC-39C – שיגור פאלקון 9 ופאלקון כבד
LC-40 – שיגור פאלקון 9
SLC-41 – שיגור אטלס 5 ו-וולקן קנטאור
SLC-41 – שיגור Rocket
LZ1/LZ2 – אתרי נחיתה לפאלקון 9 ופאלקון כבד
39 מתקני שיגור נוצלו בעבר וממשיכים להיות מנוצלים על ידי מרכז החלל קנדי.
הערות שוליים

↑  "Patrick Air Force Base – FAQ Topic". Patrick Air Force Base.
| נמלי חלל |
| --- | --- | --- |
| ארצות הברית | בסיס חיל החלל ונדנברג •  נמל האוויר והחלל מוהאבי • נמל החלל האזורי המרכז-אטלנטי • נמל החלל הפסיפי - אלסקה • נמל החלל קייפ קנוורל • מרכז החלל קנדי • אתר השיגור של SpaceX בדרום טקסס • נמל החלל אמריקה • מתקן הטיסות וולופס • אתר ניסויים רייגן • נמל החלל וייט סנדס |  |
| ברית המועצות/רוסיה | קוסמודרום בייקונור • קוסמודרום ווסטוצ'ני • קוסמודרום פלסצק • קפוסטין יאר • קוסמודרום סבובודני • אתר שיגורים יאסני |  |
| סין | מרכז שיגור הלוויינים ג'יוצ'ואן • מרכז שיגור הלוויינים ונצ'אנג • מרכז שיגור הלוויינים טאיואן • מרכז שיגור הלוויינים שיצ'אנג |  |
| מדינות אסיה | יפן מרכז החלל אוצ'ינורה • מרכז החלל טנגשימה קוריאה הדרומית אתר שיגורים טונחה ישראל בסיס פלמחים קוריאה הצפונית מרכז החלל נרו • אתר שיגורים סוחה הודו מרכז החלל סאטיש דאוון איראן מרכז החלל סמנאן • מרכז החלל שאהרוד |  |
| אמריקה דרומית | צרפת מרכז החלל הגיאני ברזיל מרכז החלל אלקנטרה |  |
| אוסטרליה ואוקיאניה | אוסטרליה מתחם וומרה ניו זילנד רוקט לאב - מתחם שיגורים 1 |  |
| אסדות ימיות | איטליה מרכז החלל לואיג'י ברוליו • מים בין-לאומיים Sea Launch |  |
| --- | --- |
בקרת זהויות :  LCCN: no95051196  MusicBrainz: 62730c7c-b0a0-419f-84df-124bfb4b9dd8  VIAF: 1018163274263612440000   WorldCat (עם VIAF): 1018163274263612440000 
מבט צפונה אל כני השיגור, 13 בנובמבר 1964
פריסת כני שיגור באתר
נקודת האמר

| --- | --- |
אין תמונה חופשית
 מידע כללי
 סוג:  חצי אי 
 מידע נוסף
 קואורדינטות:  62°20′23″S 59°39′06″W﻿ / ﻿62.3398°S 59.6518°W﻿ / -62.3398; -59.6518
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת האמר(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת האמר
 
נקודת האמר או האמר פוינט (באנגלית: Hammer Point) היא לשון יבשה סלעית היוצאת מהחוף הצפוני של האי רוברט באיי שטלנד הדרומיים, שבאנטארקטיקה.
נקודת האמר יוצאת אל תוך מעבר דרייק.
נקודת האמר יוצרת את הצד הדרום מערבי של פתחו של מפרצון נבסטינו, ואת הצד הצפון-מערבי של פתחו של מפרץ נמל קלות'ייר.
נקודת האמר מהווה את הקצה הצפוני של האי בואטין, המחובר לאי רוברט בדרום על ידי מורנת מסוכ טומבולו שאורכה 250 מ'.
נקודת האמר ממוקמת 2.08 קילומטרים דרום-מערבית לנקודת קתרינה;
נקודת האמר ממוקמת 6.79 קילומטרים מערבית - צפונית לנקודת ניואל;
נקודת האמר ממוקמת 5.17 קילומטרים צפון-מזרחית לפורט ויליאם (האי רוברט)
נקודת האמר ממוקמת 2.24 קילומטרים דרום-מזרחית לאי הייווד.
היסטוריה > מיפוי אזור לשון היבשה

האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19.
אזור לשון היבשה מופה לראשונה על ידי סוקרים צ'ילאנים בשנת 1962 מיפוי נוסף, נעשה על ידי סוקרים צ'יליאנים בשנת 1971, סוקרים בריטים מיפו את האזור בשנת 1968; סוקרים בולגרים מיפו את האזור בשנת 2009.
היסטוריה > מקור השם

שם לשון היבשה הוא תיאורי.
באנגלית "האמר" משמעו "פטיש".
משפטי סילו

משפטי סילו הם משפטים בתורת החבורות, העוסקים בתת-חבורות-p מקסימליות של חבורה סופית. חבורות שסדרן הוא חזקה של ראשוני  p נקראות חבורות p, וכולן נילפוטנטיות. משפטי סילו מאפשרים לחקור חבורות סופיות באמצעות תת-חבורות כאלה והפעולה שלה עליהן, ומכאן המעמד היסודי שלהן בתורת החבורות.
את המשפטים הוכיח המתמטיקאי הנורווגי לודוויג סילו בשנת 1872, והם מכלילים את משפט קושי שנוגע למקרה  n=1.
במובן מסוים, משפטי סילו הפוכים למשפט לגראנז'. לפי משפט לגראנז', הסדר של תת-חבורה  H של  G חייב לחלק את הסדר של  G. משפטי סילו מראים שאם נתון מחלק  q של הסדר של  G שהוא חזקת ראשוני, אז אפשר למצוא תת-חבורה מסדר  q. משפטי סילו קובעים גם שכל תת-החבורות שסדרן הוא חזקת- p מקסימלית, צמודות זו לזו.
הגדרות

אם  p הוא מספר ראשוני המחלק את הסדר של החבורה הסופית  G, אז קיימת חזקה מקסימלית של  p המחלקת את הסדר. כלומר  p^{n} מחלק את סדר החבורה, אבל  p^{n+1} אינו מחלק. לתת-חבורה של  G שסדרה שווה ל- p^{n} קוראים חבורת p-סילו של  G. הגדרה שימושית אחרת לאותו מושג: חבורת  p-סילו היא תת-חבורה של  G שהיא חבורת-p, בעלת אינדקס זר ל- p.
לדוגמה, אם  |G|=24=2^{3}\cdot 3 אז תת-חבורה מסדר  3 היא חבורת  3-סילו של  G, ותת-חבורה מסדר  8 היא חבורת  2-סילו של  G.
ניסוח המשפטים

נניח ש- G חבורה סופית וש- p^{n} היא חזקה מקסימלית של ראשוני  p המחלקת את הסדר של  G. נסמן ב- n_{p} את מספרן של חבורות p-סילו השונות של  G. נציין מיד שאם  P חבורת סילו, אז תת-החבורות הצמודות לה גם הן חבורות  p-סילו.
ניסוח המשפטים > משפט סילו הראשון

לכל חבורה  G קיימת חבורת  p-סילו. (דהיינו  n_{p}>0).
הכללה של משפט זה קובעת שלכל חזקת  p המחלקת את הסדר של  G, לאו דווקא החזקה המקסימלית, קיימת תת-חבורה בגודל זה.
ניסוח המשפטים > משפט סילו השני

כל חבורות  p-סילו של  G צמודות זו לזו. יתרה מזו, כל תת-חבורה של  G, שהיא חבורת  p, מוכלת באיזושהי חבורת  p-סילו של  G.
חבורת  p-סילו היא יחידה (כלומר  n_{p}=1) אם ורק אם היא תת חבורה נורמלית של  G.
ניסוח המשפטים > משפט סילו השלישי

מספרן של חבורות  p-סילו של  G שקול לאחת מודולו  p. כלומר  n_{p}\equiv 1{\pmod {p}}.
n_{p} מחלק את הסדר של  G. אם נסמן  |G|=p^{n}m (כאשר n מקסימלי), נובע מכך ש- n_{p} מחלק את  m, משום שלפי משפט סילו השלישי  n_{p} זר ל־ p.
הוכחה: מספר תת-החבורות הצמודות לתת-חבורה  H של  G שווה לאינדקס של המנרמל של  H ב- G, שהוא תת-חבורה המכילה את  H. אבל המנרמל מכיל את  H, לכן האינדקס שלו מחלק את זה של  H, וממילא הוא זר ל- p.
דוגמאות ושימושים

נראה שלכל חבורה  G מסדר  105 מוכרחה להיות תת-חבורה נורמלית.  105=3\cdot 5\cdot 7, ולכן יש לחבורה תת-חבורות מסדר  3,  5 ו- 7. מספרן של החבורות מסדר  3 שקול ל- 1 מודולו  3 ומחלק את  35 - ולכן הוא  1 או  7. באופן דומה מספרן של החבורות מסדר  5 הוא  1 או  21, ושל אלו מסדר  7 הוא  1 או  15. אם אחת מחבורות אלו היא יחידה מסדרה, אז היא נורמלית. נניח שאין כזו, אז יש  7 חבורות מסדר  3, שכולן ציקליות כמובן. חבורות מסדר ראשוני מוכרחות להיחתך זו עם זו באופן טריוויאלי, ולכן יש בהן  7\cdot (3-1)=14 איברים מסדר  3. באופן דומה יש  84 איברים מסדר  5 ו- 90 מסדר  7. ביחד יותר מ- 105, וזה בלתי אפשרי.
משפט הלדר הכללה של הדוגמה הקודמת.
הוכחות

למשפטי סילו יש הוכחות רבות, למשל באינדוקציה על הסדר של  G. ההוכחה שנציג כאן מבוססת על הפעולה של  G על קבוצות מסוימות, והיא מיוחסת לנתן ג'ייקובסון.
הוכחת המשפט הראשון. נסמן ב- X את אוסף כל תת-הקבוצות בגודל  p^{n} של  G. מכיוון ש- |X|={|G| \choose p^{n}}={p^{n}m \choose p^{n}}, קל לחשב ש- p אינו מחלק את העוצמה של  X. החבורה פועלת על  X על ידי כפל משמאל:  g\colon B\mapsto gB=\{gb:b\in B\}.
מכיוון שהגודל של  X אינו מתחלק ב- p, מוכרח להיות מסלול תחת הפעולה של  G, שגודלו אינו מתחלק ב- p. תהי  B\in X נקודה באותו מסלול; נבחר  b\in B, אז גם  b^{-1}B היא נקודה באותו המסלול, והיא מכילה את איבר היחידה של  G. לכן אפשר להניח ש-  1\in B. מצד אחד, המייצב של  B מוכל ב- B (שהרי  x\in xB=B), ולכן גודלו  p^{n} לכל היותר. מצד שני, האינדקס של המייצב מחלק את  p^{n}m, אבל הוא שווה לגודל המסלול, ולכן זר ל- p ומחלק את  m. יחד נובע מכאן שגודל המייצב שווה בדיוק ל- p^{n}, ואם כך הוא שווה ל- B; אבל אז  B היא חבורת  p-סילו.
כעת נסמן ב- S את אוסף חבורות p-סילו של  G; המשפט הראשון טוען ש- S אינה ריקה. החבורה  G פועלת על  S לפי הצמדה.
טענה. אם תת-קבוצה  T של  S סגורה תחת הפעולה, אז גודלה שקול ל- 1 מודולו  p.
הוכחה. ברור שכל חבורת  p-סילו היא תת-חבורת- p מקסימלית. לכן, אם  P,Q שתיהן חבורות p-סילו, אז  PQ אינה תת-חבורה של  G (אחרת סדרה היה שווה ל-  {\frac {|P|\cdot |Q|}{|P\cap Q|}}, וזו חזקת- p גדולה מדי). מכאן יוצא ש- Q אינה יכולה לנרמל את  P (אחרת  PQ=QP היא תת-חבורה).
כעת תהי  P חבורת  p-סילו; בתור תת-חבורה של  G, גם  P פועלת על  S בהצמדה, ולכן היא פועלת גם על  T. גודלי המסלולים תחת הפעולה הזו מחלקים כמובן את הגודל של  P, ולכן הם כולם חזקות של  p. יש שני סוגים של מסלולים: אלה שגודלם  1, ואלה שגודלם מתחלק ב- p. אם  Q היא נקודה יחידה במסלול, אז  P מנרמלת את  Q, וזה בלתי אפשרי - אלא אם  Q=P. כלומר, יש רק מסלול אחד שגודלו  1, והוא המסלול המכיל את  P בלבד. גודלי שאר המסלולים מתחלקים ב- p, ולכן סכום הגדלים של כל המסלולים (שהוא כמובן הגודל של  T) שקול ל- 1 מודולו  p.
הוכחת המשפט השלישי. מספיק לבחור  T=S בטענה.
הוכחת המשפט השני. לפי הטענה, הגודל של כל מסלול שקול ל- 1 מודולו  p. אבל כך גם עבור האיחוד של שני מסלולים, אילו היו כאלה, וזה כמובן בלתי אפשרי. מכאן שיש בפעולה רק מסלול אחד, ובמלים אחרות זוהי פעולה טרנזיטיבית.
נציבות הרייך מוסקבה

נציבות הרייך מוסקבה (ברוסית: Рейхскомиссариат Московия) היה שמו של הממשל האזרחי שגרמניה הנאצית התכוונה להקים במערב רוסיה במהלך מלחמת העולם השנייה והוא היה אמור לחלק מקבוצה של נציבויות רייך שיוקמו על חורבות ברית המועוצות (כמו נציבות הרייך אוקראינה, נציבות הרייך קווקז ואחרות).
זיגפריד קאשה היה אמור מושל הנציבות אך בעקבות כישלון הוורמאכט בקרבות החזית המזרחית במלחמת העולם השנייה נשאר רעיון הקמת הנציבות על הנייר בלבד ומעולם לא יצא לפועל.
גרמניה הנאצית התכוונה להשמיד את רוסיה כישות היסטורית לצמיתות, ללא קשר לאופייה – קפיטליסטית, קומוניסטית או צארית. על פי עקרון מרחב מחיה של קנצלר גרמניה, אדולף היטלר, שבא לידי ביטוי בספרו, מיין קאמפף – יש לנשל את התושבים הרוסים, כמוהם סלאבים אחרים במזרח אירופה מאדמותיהם ולהעבירם למעבר הרי אורל או לחלופין, להשמידם באמצעים שונים כחלק מתוכנית-האב למזרח.
היטלר תכנן לחלק את השטחים החדשים שהנאצים כבשו במזרח לארבע נציבויות רייך: נציבות הרייך אוסטלנד, נציבות הרייך אוקראינה, נציבות הרייך קווקז ונציבות הרייך מוסקבה. נציבויות הרייך היו אמורות להיות תחת פיקוח משרד הרייך לשטחים הכבושים במזרח. עם זאת, התוכניות מעולם לא מומשו מכיוון שתוכניות הצבא הגרמני לכבוש את מוסקבה ומרכז רוסיה במבצע טייפון כשלו.
תכנון טריטוריאלי

נציבות הרייך מוסקבה הייתה אמורה לכלול את רוב שטחה של רוסיה האירופית בין הרי אורל ומספר מחזות ממזרח לה, כולל העיר סברדלובסק (יקטרינבורג; בשנים 1924–1991 נקראה סברדלובסק) לבין גבולותיה עם פינלנד, המדינות הבלטיות, בלארוס ואוקראינה. החלקים הרוסיים של אזור הקווקז היו אמורים להיות תחת נציבות הרייך קווקז וחלק מדרום רוסיה היו אמור להשתלב בנציבות הרייך אוקראינה כחלק מהרחבתו המתכוננת מזרחה עד הגבול עם קזחסטן. חלקים קטנים יותר שגם לא היו תחת שטחה של הנציבות היו הערים סמולנסק, סמולנסק ולנינגרד (סנקט פטרבורג; בשנים 1924–1991 נקראה לנינגרד) שנכללו בנציבות הרייך אוסטלנד. גם חצי האי קולה ומזרח קרליה לא היו תחת שטח הנציבות והובטחו לפינלנד, בת בריתה של גרמניה וזאת על תרומתה הצבאית והלחימה לצד הגרמנים בחזית המזרחית של המלחמה.
תחילה, הוצע כי בירת הנציבות תהיה מוסקבה, אך כאשר הוורמאכט התקרב לבירת ברית המועצות במהלך הקרב על מוסקבה בסתיו 1941, קבע היטלר שמוסקבה תיהרס עד היסוד וכ-4 מיליון תושביה ייהרגו וזאת כדי למנוע סיכוי שהיא תהפוך למרכז התנגדות קומוניסטי. התכנון היה להקים אגם מלאכותי (באמצעות פתיחת תעלת מוסקבה) עצום שימנע כל שימוש עתידי בקרקע.
מנהיגות פוליטית

משרד הרייך לשטחים הכבושים במזרח, אלפרד רוזנברג הציע בתחילה את אריך קוך כקומיסר הרייך אך הצעה זו נדחתה על ידיו ובמקום זאת קוך מונה היה קומיסר הרייך של נציבות הרייך אוקראינה. במקומו, הוחלט למנות את זיגפריד קאשה, שהיה השגריר הגרמני במדינה העצמאית של קרואטיה וזאת על אף התנגדותו של ראש האס אס, היינריך הימלר שראה בקאשה (שבעברו היה באס אה) אדם חלש ואויב האס אס. אריך פון דם באך-צלבסקי היה אמור להיות מפקד האס אס והמשטרה המקומי.
ראו גם

התוכנית הנאצית להרי אורל
הערות שוליים

↑  Fabian Von Schlabrendorff (1947). They Almost Killed Hitler: Based on the Personal Account of Fabian Von Schlabrendorf, p. 35. Gero v. S. Gaevernitz.
↑  Oscar Pinkus (2005). The war aims and strategies of Adolf Hitler, p. 228. MacFarland & Company Inc. Publishers.
↑  Dallin, Alexander (1981). German rule in Russia, 1941-1945: a study of occupation policies. Westview. p. 296
סאות' אפריקן איירווייז

סאות' אפריקן איירווייז (באנגלית: South African Airways, נתיבי אוויר דרום אפריקניים) היא חברת התעופה הלאומית של דרום אפריקה. בסיסה הראשי נמצא בנמל התעופה הבינלאומי או.אר טאמבו ביוהנסבורג. החברה מפעילה טיסות ל-35 יעדים פנימיים ובינלאומיים. החברה מפעילה טיסות לכל יבשות העולם.
לחברה היה הסכם קוד-שייר מספר שנים עם אל על בקו תל אביב–יוהנסבורג אשר הסתיים בשנת 2009. החברה מפעילה חברה בת בשם מנגו הפועלת כחברה לטיסות חסך ומבצעת טיסות פנים ברחבי דרום אפריקה.
היסטוריה

פרק זה לוקה בחסר. אנא תרמו לוויקיפדיה ו.
חברת סאות' אפריקן איירווייז הייתה בקשיים כלכליים שנגרמו מהנהלה לקויה ושחיתות במשך שנים רבות. בחודש אפריל 2020 במהלך מגפת הקורונה, נכנסה החברה להליך פירוק והודיעה על כוונתה לפטר את כל עובדיה, ממשלת דרום אפריקה הודיעה שתסגור את החברה לאחר 86 שנות פעילות, ותקים חברת דגל אחרת לדרום אפריקה תחתיה.
בספטמבר 2020 הודיע ממשלת דרום אפריקה כי היא תספק מימון ראשוני לכיסוי עלויות ארגון מחדש של חברת התעופה. ב-30 בספטמבר הודיעה חברת התעופה כי היא משעה את כל פעילותה עד שיוסכם על מימון קריטי. בספטמבר 2021 חידשה החברה את פעילותה.
צי המטוסים

צי המטוסים של החברה נכון למרץ 2020:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- |
| איירבוס A319-100 | 7 | — | 25 | 95 | 120 |  |  |
| איירבוס A320-200 | 10 | — | 24 | 114 | 138 |  |  |
| איירבוס A330-200 | 6 | — | 36 | 186 | 222 |  |  |
| איירבוס A330-300 | 5 | — | 46 | 203 | 249 |  |  |
| איירבוס A340-300 | 7 | — | 38 | 215 | 253 |  |  |
| איירבוס A340-300 | 7 | — | 38 | 231 | 269 |  |  |
| איירבוס A340-600 | 4 | — | 42 | 275 | 317 |  |  |
| איירבוס A350-900 | 4 | — | 30 | 309 | 339 |  |  |
| איירבוס A350-900 | 4 | — | 28 | 298 | 326 |  |  |
צי סאות' אפריקן איירווייז קרגו
| בואינג 737-300 | 2 | — | מטען | מטען | מטען |  |  |
| סה"כ | 39 | — |  |  |  |  |  |
הערות שוליים

↑  EXPLAINER: How SAA landed in such a mess – and what will happen next, BusinessInsider
↑  Chebet Birir, South African Airways to fire all employees, The Standard (באנגלית)
↑  SAA נסגרת – תוחלף ע"י חברת תעופה חדשה, באתר Passportnews, ‏3 במאי 2020
↑  Bloomberg, Government to help fund SAA rescue, BusinessTech, ‏20 בספטמבר 2020 (באנגלית)
↑  David Kaminski-Morrow, SAA suspends operations as rescuers seek to preserve finances, Flight Global, ‏30 בספטמבר 2020 (באנגלית)
↑  Alan Dron, South African Airways restarts service with limited route network, Routes, ‏24 בספטמבר 2021 (באנגלית)
↑  פרטי צי המטוסים של סאות' אפריקן איירווייז, באתר airfleets.net (באנגלית)
| --- | --- |
בקרת זהויות :  GND: 271607-0  LCCN: n50082800  VIAF: 151244727   WorldCat (עם VIAF): 151244727 
ערך זה הוא קצרמרבנושא חברות תעופה ובנושא דרום אפריקה. אתם מוזמנים לתרום לוויקיפדיה ו.
נתנאל בורנשטיין

| --- | --- |
אין תמונה חופשית
 לידה:  23 בספטמבר 1957 (בן 67) פיטסבורג, ארצות הברית 
 ענף מדעי:  מדעי המחשב 
 מקום לימודים:  קולג' גרינל  אוניברסיטת המדינה של אוהיו  האוניברסיטה העברית בירושלים  אוניברסיטת קרנגי מלון  קולג' דיפ ספרינגס 
 מוסדות:  IBM  Mimecast  אוניברסיטת מישיגן 
 www.guppylake.com
 
נתנאל בורנשטיין (באנגלית: Nathaniel S. Borenstein; נולד ב-23 בספטמבר 1957) הוא מדען מחשב ויזם אמריקאי. נכלל בשנת 1996 נכלל בין 100 האנשים החשובים בתחום האינטרנט של ידי Web World Magazine.
ביוגרפיה

נתנאל בורנשטיין נולד בפיטסבורג למשפחה יהודית. לאחר סיום בית הספר הוא למד במספר מוסדות להשכלה גבוה לרבות האוניברסיטה העברית בירושלים בשנים 1978–1979. בסופו של דבר הוא קיבל תואר במתמטיקה בקולג' גרינל. בשנת 1985 הוא סיים לימודי תואר שלישי באוניברסיטת קרנגי מלון.
בזמן לימודי תואר שלישי בורנשטיין היה שותף ל- Andrew Project שעסק בפיתוח כלים לדואר אלקטרוני. בשנת 1989 הוא התחיל לעבוד במעבדות בל. באותה תקופה הוא המשיך בחקר ופיתוח כלים לדואר אלקטרוני. בשנת 1992 הוא לראשונה שלח מייל בו צורף נספח בפורמט MIME. בורנשטיין היה בין המפתחים של פורמט זה וכתב בנושא מספר ספרים.
בשנת 1994 הקים את First Virtual Holdings שנחשבת בין החברות הראשונות שתחום בנקאות אלקטרונית. בשנת 2002 בורנשטיין התחיל לעבוד בIBM.
בשנת 2010 החל בורנשטיין לעבוד כמדען ראשי בחברת Mimecast . החל משנת 2021 הוא מלמד באוניברסיטת מישיגן.
בבעלות של בורנשטיין מעל ל-20 פטנטים בתחום מדעי המחשב. בשנת 1994 הוא פרסם ספר Programming As If People Mattered: Friendly Programs, Software Engineering, and Other Noble Delusions.
בורנשטיין ואשתו (התחתנו בשנת 1978) מתגוררים בעיירה במישיגן. הוא צמחוני משנת 1972.
נקודת האריס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  81°35′00″S 161°31′59″E﻿ / ﻿81.5833°S 161.533°E﻿ / -81.5833; 161.533
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת האריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת האריס
 
נקודת האריס (באנגלית: Harris Point) היא לשון יבשה סלעית בחוף שקלטון - הצד המערבי של מדף הקרח רוס, שבאנטארקטיקה.
הנקודה נמצאת 11 קילומטרים דרומית לראש יאנג שבצידו הדרומו של מפרץ בואומונט.
היסטוריה > מקור השם

שמה של הנקודה ניתן לה על ידי הוועדה המייעצת לשמות אנטארקטיים.
הנקודה נקראת על שמו של הרמן ד. האריס (Herman D. Harris); שהיה האחראי הראשי מטעם חיל הרפואה של ארצות הברית בטייסת צי ארצות הברית VX-6.
האריס הקים מרפאה בתחנת הקוטב הדרומי, במהלך מבצע דיפ פריז בשנת 1961.
ראו גם

ראש יאנג
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
ניקולה קאליניץ' (כדורסלן)

| --- | --- |

קאליניץ' במדי פנרבחצ'ה, בשנת 2019
 לידה:  28 בנובמבר 1991  (בן 32) סובוטיצה, סרביה
 עמדה:  סמול פורוורד
 גובה:  2.03 מטרים
 מספר:  12
 דראפט:  לא נבחר, 2013
 קבוצות כשחקן
 2009–2010 2010–2011 2011–2013 2013–2014 2014–2015 2015–2020  2020–2021  2021–:  ספרטק סובוטיצה ק.ק נובי סאד וויבודינה נובי סאד רדניצ'קי קרגוייבץ הכוכב האדום בלגרד פנרבחצ'ה   ולנסיה  הכוכב האדום בלגרד
 הישגים כשחקן
 זכייה באליפות היורוליג (2017) הקלע המוביל במשחק גמר היורוליג (2017) 3 זכיות באליפות ליגת העל הטורקית (2016–2018) 3 זכיות בבגביע הטורקי (2016, 2019, 2020) 2 זכיות בבגביע הנשיא (טורקיה) (2016, 2017) זכייה בליגה האדריאטית (2015) זכייה באליפות ליגת העל הסרבית (2015) זכייה בגביע סרביה (2015) 
ניקולה קאליניץ' (בסרבית: Никола Калинић; נולד ב-8 בנובמבר 1991) הוא כדורסלן סרבי המשחק בקבוצת ברצלונה מליגת העל הספרדית בכדורסל והיורוליג. גובהו 2.02 מטרים, והוא משחק בעמדת הסמול פורוורד.
קריירה מקצועית > השנים הראשונות

את דרכו המקצועית החל ב-2009–2010 בקבוצת ספרטק סובוטיצה, בה שיחק עונה אחת. עונה לאחר מכן, עבר לשחק בק.ק נובי סאד לעונה אחת גם כן, והחל משנת 2011 ועד 2013 שיחק בוויבודינה נובי סאד.
קריירה מקצועית > הכוכב האדום בלגרד

ביום 21 ביולי 2014 קאליניץ' חתם על חוזה לשלוש שנים בקבוצת הכוכב האדום בלגרד, ולראשונה זכה להשתתף במפעל היורוליג. בעונת הבכורה שלו ביורוליג, העמיד ממוצעים של 9.2 נקודות, 3.9 ריבאונדים ו-2 אסיסטים ב-24 דקות למשחק. זאת ועוד, קאליניץ' היה שותף לזכייתה של הקבוצה באליפות הליגה הסרבית, הגביע הסרבי וכן באליפות הליגה האדריאטית.
קריירה מקצועית > פנרבחצ'ה

ב-12 באוגוסט 2015 קאליניץ' עבר באופן רשמי לפנרבחצ'ה כאשר חתם על חוזה לשנתיים, עם אפשרות לשנה נוספת.
ב-7 ביולי 2017 חתם השחקן לשלוש עונות נוספות בקבוצה.
קאליניץ' זכה עם פנרבחצ'ה באליפות היורוליג בשנת 2017, לאחר שזו גברה על אולימפיאקוס מיוון בתוצאה 64–80. קאליניץ' היה הקלע המצטיין במשחק הגמר, יחד עם בוגדן בוגדנוביץ', כאשר כל אחד מהם קלע 17 נקודות. בנוסף, קאליניץ' היה שותף לזכייתה של פנרבחצ'ה בשלוש אליפויות רצופות של ליגת העל הטורקית בין השנים 2016 ל-2018, בשלוש גביעי טורקיה (2016, 2019 ו-2020) ובשני גביעי נשיא טורקיה (2016 ו-2017).
קריירה מקצועית > ולנסיה וחזרה לכוכב האדום

ב-18 ביולי 2020 חתם לעונה אחת בולנסיה. סנה לאחר מכן, עם סיום החוזה, הוא חזר לשחק בכוכב האדום בלגרד.
קריירה מקצועית > ברצלונה

ביולי 2022 חתם קאליניץ' לשנתיים בברצלונה, זאת לאחר שהקבוצה קנתה את הזכויות עליו בליגה הספרדית מוולנסיה.
הערות שוליים

↑  FC Barcelona officially acquire ACB rights to Nikola Kalinic, July 9 2022
↑  Nikola Kalinic seeking titles at Barcelona: “This is why we are here”, Eurohoops.net,September 30 2022
נקודת הבזק

נקודת הבזק בכימיה היא הטמפרטורה הנמוכה ביותר שבה נוזל הופך לאדים, ויוצר תערובת דליקה עם האוויר.
על מנת להצית חומר הנמצא בנקודת ההבזק יש צורך במקור הצתה, וזאת בניגוד ל"נקודת ההתלקחות" המתארת את הטמפרטורה שבה חומר נדלק מעצמו ללא מקור הצתה חיצוני.
"נקודת בעירה" מתארת את הטמפרטורה שבה החומר ממשיך לבעור גם לאחר סילוק מקור ההצתה והיא גבוהה מעט מנקודת ההבזק.
בדרך כלל משתמשים במונח נקודת הבזק על מנת לתאר את תכונותיהם של דלקים נוזליים. השימוש במונח נוגע הן לדלקים מתלקחים והן לדלקים בוערים.
קיימות מספר הגדרות בינלאומיות להבחנה בין הסוגים השונים של הדלקים, אולם מקובל כי נוזלים שבהם נקודת ההבזק נמוכה מ-43° צלזיוס נחשבים למתלקחים, ואלה שבהם נקודת ההבזק גבוהה יותר נחשבים כבוערים.
מנגנון

לכל נוזל קיים "לחץ אדים" משלו התלוי בטמפרטורה. ככל שהטמפרטורה עולה כך עולה גם לחץ האדים - וכתוצאה מכך גם ריכוז אדי הנוזל הדליק באוויר. לכל נוזל דליק קיים ריכוז שונה של אדים באוויר אשר יאפשר בעירה רציפה ולפיכך נקודת ההבזק היא הטמפרטורה הנמוכה ביותר שבה יהיו מספיק אדים של נוזל דליק באוויר הניתן להצתה.